Ернесто Карденал
Епитафия за гроба на Адолфо Баес Боне

Превод от испански: Александър Муратов, Атанас Далчев, 1968

chitanka.info

Убиха те и ни не казаха къде зариха твойто тяло,

но оттогава твоя гробница е цялата страна;

или по-хубаво: във всяка педя от страната,

                                където не почива твойто тяло,

                                ти възкръсна.

Повярваха, че те убиват със една команда: „Огън!“

Повярваха, че те заравят,

ала заровиха в земята само зърно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.